وزارت دفاع
عزت مآب رکشا منتری کا کوچی جنوبی بحریہ کمان کا دورہ
عزت مآب رکشا منتری، جناب راج ناتھ سنگھ نے 20 سے 21 جون 23 تک کوچی میں ہندوستانی بحریہ کی جنوبی بحریہ کمان کا دورہ کیا۔انہوں نے مسلح افواج کے اہلکاروں اور ان کے کنبہ کے ساتھ ملک کی طیارہ بردار بحری جہاز آئی این ایس وکرانت پر یوگا کا عالمی دن منایا۔ اپنے دورے کے دوران رکشان منتری نے عالمی یومی ہائیڈرو گرافی کے موقع پر اس یادگاری تقریب میں شرکت بھی کی۔ جس کی میزبانی ہندوستانی بحریہ دیسی ساختہ سروے بحری جہازوں پر کی گئی اور کوچی میں بحریہ کے اڈے پر انٹیگریٹڈ سملییٹر کمپلیکس  ‘دھرو’ کا افتتاح کیا۔
ہائیڈرو گرافی کے عالمی دن کی یاد میں عزت مآب رکشا منتری نے 20 جون 2023 کو ہندوستانی بحریہ کے گھریلو سطح پر تیار کردہ سروے جہاز آئی این ایس سرویکشک اور آئی این ایس انوسٹیگیٹر پر سوار ہوکر ایک تقریب میں ماریشس کے نیویگیشن چارٹ اور پورٹ بلیئر کے اندرونی بندر گاہ کی نقاب کشائی کی۔ بحریائی عملے کے سربراہ ایڈمیرل آر ہری کمار نے اس پروگرام کی میزبانی کی۔حکومت ہند میں ہائیڈرو گرافر کے سربراہ وائس ایڈمیرل ادھیر اروڑا، وائس ایڈ میرل کرشنا سوامیناتھن، اہلکاروں کی خدمات کے کنٹرولر، آر ایڈ میرل جےسنگھ، عملے کے سربراہ ، جنوبی بحریہ کمان اور دیگر سینئر حکام اور افسران اور ہندوستانی بحریہ کے ہائیڈو گرافک کی برانچ کے ملاح بھی اس موقع پر موجود تھے۔ ہندوستانی ہائیڈرو گرافک محکمہ کی تاریخ اور تعاون اورمحفوظ نیویگیشن ، پائدار ترقی اور سمندری ماحولیات کے تحفظ کو یقینی بنانے میں اس کے کردار کو اجاگر کرنے والی ایل فلم دکھائی گئی۔ ہندوستانی بحریہ کے ذریعہ کیے گئے مختلف سروے کے آلات اور غیر ملکی تعاون کے سروے کی ایک نمائش بھی دکھائی گئی ہے ۔ بحریہ کے سروے جہازجدید ترین ٹیکنالوجی ، جدید ترین آلات سے لیس ہیں اور بندرگاہوں اور غیر ملکی بنیادی ڈھانچہ سمیت طویل ہند بحرالکاہل خطہ کی نقشہ سازی میں سرگرمی سے شامل رہے ہیں۔ اس موقع پر رکشا منتری نے نائجیریا، گھانا، ویتنام ، انڈونیشیا، بگلہ دیش اور سری لنکا کے غیر ملکی زیر تربیت افراد سے بھی بات چیت کی۔ جو گووا میں ہائیڈرو گرافی کے قومی ادارے میں فی الحال تربیت حاصل کر رہے ہیں۔
21 جون 2023 کو عزت مآب رکشا منتری، یوگا تقریبات کے بین الاقوامی دن کے موقع پر ملک میں تیار کردہ طیارہ بردار بحری جہاز آئی این ایس وکرانت پر ہندوستانی بحریہ اہلکاروں کے ساتھ پروگرام میں شامل ہوئے۔800 سے زائد مسلح افواج اپنی کنبوں کے ساتھ اتحاد اور فلاح کے جزبے کو اپناتے ہوئے تقریب میں شامل ہونے کے لیے اکھٹے ہوئے۔ ماہر یوگا تربیت کار نےجسمانی تندروستی ، ذہنی سکون اور روحانی شفاء کو فروغ دیتے ہوئے مختلف یوگا آسن اور سانس لینے کی ورزش کے ذریعہ شرکاء کی رہنمائی کی۔ پروگرام کے اختتام پر رکشا منتری نے یوگا تربیت کاروں کو اعجاز سے نوازا اور ہندوستانی بحریہ کے اگنی ویروں سمیت شرکاء سے بات چیت کی جو جنوبی بحریائی کمان میں پیشہ ورانہ کورسس کر رہے ہیں۔
یوگا کے عالمی دن کے موقع پر ہندوستانی بحریہ کی رسائی سرگرمیوں پر ایک خصوصی ویڈیو بھی بشر کیا گیا ۔ جس میں اوشین رنگ آف یوگا تھیم  پر زور دیا گیا ۔ اپنے خطاب میں رکشا منتری نے مسلح افواج کے درمیان لچیلا پن، نظم و ظبط اور مجموعی طور پر فلاح اور بہبود کو فروغ دینے میں یوگا کے کردار پر روشنی ڈالی۔ انہوں نے تمام شرکاء کے اٹوٹ عزم کا شکریہ ادا کیا اور ملک کی سلامتی کے تحفظ میں ان کی قربانیوں کا اعتراف کیا۔
ایک دوسری تقریب میں عزت مآب رکشا منتری نے کوچی میں بحریہ اڈے پر انٹیگریٹڈ سمیلیٹر کمپلیکس  ‘دھرو’ کا افتتاح کیا۔ آئی ایس سی ‘دھرو’ جدید ترین مقامی طور پر بنائے گئے سمیلیٹروں کی میزبانی کرتا ہے جو نیویگیشن، بیڑے کے آپریشنز اور بحریائی حکمت عملی پر حقیقی وقت کے تجربے کی سہولت فراہم کرتے ہیں۔